CELEX: 52008PC0869
Language: sk
Date: 2009-01-28
Title: Návrh rozhodnutie Rady o usmerneniach pre politiky zamestnanosti členských štátov

Dôležité právne oznámenie

|

52008PC0869

Návrh rozhodnutie Rady o usmerneniach pre politiky zamestnanosti členských štátov  /* KOM/2008/0869 v konečnom znení - CNS 2008/0252 */  

	[pic] | KOMISIA EURÓPSKYCH SPOLOČENSTIEV |Brusel, 28.1.2009KOM(2008) 869 v konečnom znení2008/0252 (CNS)NávrhROZHODNUTIE RADYo usmerneniach pre politiky zamestnanosti členských štátov(predložená Komisiou)DÔVODOVÁ SPRÁVAObnovená Lisabonská stratégia, ktorá sa začala v roku 2005, je založená na trojročnom cykle riadenia so súborom integrovaných usmernení, ktoré majú hospodársky, sociálny a environmentálny rozmer.Na základe integrovaných usmernení, ktoré boli prijaté ako súčasť druhého trojročného cyklu obnovenej Lisabonskej stratégie v roku 2008[1] a ktoré zostávajú v platnosti do roku 2010, vypracúvajú členské štáty svoje národné reformné programy (NRP), ktorými stanovujú svoje stratégie v záujme dosahovania rastu a zamestnanosti. Komisiou vykonané vyhodnotenie uplatneného prístupu k výzvam v oblasti zamestnanosti v rámci NRP je uvedené v návrhu Spoločnej správy o zamestnanosti a v návrhoch špecifických odporúčaní pre jednotlivé krajiny, ktoré prijala Komisia v súlade s článkom 128 ods. 1 Zmluvy o ES.Z hodnotenia vyplýva, že v členských štátoch sa uskutočňujú štrukturálne reformy, čo prispelo k poklesu nezamestnanosti a nárastu zamestnanosti v EÚ v roku 2007. V dôsledku finančnej, bankovej a úverovej krízy sa však v druhej polovici roku 2008 dramaticky zmenili ekonomické vyhliadky. Predpovede naznačujú, že v roku 2009 nastane v EÚ nižší, dokonca negatívny rast zamestnanosti a nárast nezamestnanosti.Usmernenia pre zamestnanosť predstavujú rámec, ktorý zabezpečuje politické smerovanie a celkové ciele pre členské štáty a EÚ. Členské štáty sa v rámci týchto usmernení môžu zamerať na svoje špecifické potreby, ktoré sa môžu líšiť od krajiny ku krajine a meniť v závislosti od hospodárskeho cyklu. Strednodobé priority ustanovené v usmerneniach si tak aj naďalej zachovávajú platnosť. Ide o tieto priority:-  získať viac ľudí do zamestnania a udržať ich v ňom, zvyšovať ponuku práce a modernizovať systémy sociálnej ochrany;-  zlepšiť prispôsobivosť pracovníkov a podnikov;-  zvýšiť investície do ľudského kapitálu prostredníctvom lepšieho vzdelávania a zlepšovania zručností.V súlade s Plánom na ozdravenie európskeho hospodárstva[2] si súčasná hospodárska a finančná kríza vyžaduje bezodkladne prijať opatrenia a zároveň pokračovať v programe štrukturálnej reformy a zachovávať strednodobé a dlhodobé ciele. Je potrebné vyzdvihnúť dve politické priority, ktoré si vyžadujú okamžité opatrenia: zlepšenie zamestnateľnosti prostredníctvom flexiistoty, aj v prípade tých najzraniteľnejších skupín, a zvýšenie úrovne zručností a jej zosúladenie s potrebami na trhu práce. Politické odpovede možno nájsť v súčasných usmerneniach pre zamestnanosť.-  Flexiistota predstavuje integrovaný politický prístup, ktorého cieľom je uľahčiť prispôsobivosť pracovníkov a podnikov a umožniť EÚ využívať výhody plynúce z globalizácie. Niektoré aspekty flexiistoty majú z krátkodobého hľadiska dokonca ešte zásadnejší význam: posilnenie aktivačných programov, najmä pre nízkokvalifikovaných pracovníkov, zvýšenie dotácií na pracovné miesta a krátke školenia pre zraniteľné skupiny a skupiny najviac vystavené riziku dlhodobej nezamestnanosti, zabezpečenie (opätovného) zaškolenia a nových zručností v menej zasiahnutých sektoroch, adekvátna sociálna ochrana, ktorá zabezpečuje istotu príjmu, motiváciu pracovať a zachovanie kúpnej sily, harmonizácia pracovných zmlúv, ktorá znižuje segmentáciu a zároveň predchádza pokušeniu uzatvárať „pružné“ zmluvy. Zároveň má za súčasných hospodárskych okolností kľúčový význam aj sociálny dialóg ako nevyhnutná zložka každej úspešnej politiky flexiistoty.-  Na to, aby sme mohli čeliť demografickým a technologickým zmenám, profitovať z prechodu na nízkouhlíkové hospodárstvo a zároveň nasmerovať EÚ späť na cestu ozdravenia v čase krízy, bude nevyhnutné rozsiahle úsilie o zvyšovanie zručností na všetkých úrovniach kvalifikácie. V krátkodobom časovom horizonte je takisto dôležité lepšie zosúladiť zručnosti ľudí s dostupnými pracovnými miestami, keďže pracovné vyhliadky sa zhoršujú. Nezamestnaní vrátane zraniteľných skupín musia mať zručnosti, ktoré sú dnes žiadané na trhu práce. Predvídanie budúcich potrieb, pokiaľ ide o zručnosti, je v tomto ohľade nevyhnutnosťou, v neposlednom rade aj ako príprava na hospodársky vzostup. Verejné služby zamestnanosti, sociálni partneri a univerzity zohrávajú dôležitú úlohu jednak pri predvídaní potrieb v oblasti zručností a jednak pri ich lepšom zosúlaďovaní a snahe o zabezpečenie toho, aby jednotlivci ovládali vhodné zručnosti. K tomu prispeje iniciatíva „Nové zručnosti pre nové pracovné miesta“[3].-  V tejto súvislosti je potrebné ešte viac posilniť prepojenie medzi usmerneniami pre zamestnanosť a Európskym sociálnym fondom. ESF môže financovať okamžité opatrenia prijaté členskými štátmi v súvislosti s flexiistotou a zručnosťami vrátane cielenej podpory pre najzraniteľnejšie skupiny v reakcii na hospodársku krízu. Európsky globalizačný fond bude ďalej pomáhať členským štátom pri podpore prepustených pracovníkov a v snahe o udržanie kvalifikovaných pracovníkov, ktorí budú potrební, keď hospodárstvo nastúpi na cestu ozdravenia, v pracovnom procese.Celkové ciele a priority stanovené v súčasných usmerneniach pre zamestnanosť si vzhľadom na súčasnú krízu a význam politík a reformného programu aj naďalej zachovávajú svoj zmysel. Podľa článku 128 ods. 2 sa musí ich platnosť na rok 2009 potvrdiť rozhodnutím Rady po konzultácii s Európskym parlamentom, Hospodárskym a sociálnym výborom, Výborom regiónov a Výborom pre zamestnanosť.2008/0252 (CNS)NávrhROZHODNUTIE RADYo usmerneniach pre politiky zamestnanosti členských štátovRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 128 ods. 2,so zreteľom na návrh Komisie[4],so zreteľom na stanovisko Európskeho parlamentu[5],so zreteľom na stanovisko Európskeho hospodárskeho a sociálneho výboru[6],so zreteľom na stanovisko Výboru regiónov[7],so zreteľom na stanovisko Výboru pre zamestnanosť,keďže:1.  V obnovenej Lisabonskej stratégii z roku 2005 sa kladie dôraz na rast a zamestnanosť. Usmernenia pre zamestnanosť ako súčasť Európskej stratégie zamestnanosti a všeobecné usmernenia pre hospodárske politiky boli prijaté ako integrovaný súbor, v rámci ktorého má Európska stratégia zamestnanosti vedúcu úlohu pri plnení cieľov Lisabonskej stratégie v oblasti zamestnanosti a trhu práce.2.  Preskúmanie národných reformných programov členských štátov obsiahnuté v návrhu Spoločnej správy o zamestnanosti poukazuje na to, že členské štáty by mali aj naďalej vyvíjať maximálne úsilie na riešenie úloh v týchto prioritných oblastiach: získať viac ľudí do zamestnania a udržať ich v ňom, zvyšovať ponuku práce a modernizovať systémy sociálnej ochrany, zvyšovať ponuku práce a modernizovať systémy sociálnej ochrany, zlepšiť prispôsobivosť pracovníkov a podnikov a zvýšiť investície do ľudského kapitálu prostredníctvom lepšieho vzdelávania a zlepšovania zručností.3.  Vzhľadom na súčasnú hospodársku krízu by usmernenia mali slúžiť aj ako nástroj na riešenie bezprostredných výziev, akými sú narastajúca nezamestnanosť a sociálne vylúčenie. K opatreniam, ktoré sa majú prijať bezprostredne, patria integrované politiky flexiistoty na uľahčenie prechodu do zamestnania, zosúladenia ponuky a dopytu na trhu práce a zvyšovanie zručností.4.  Na základe Komisiou vykonaného preskúmania národných reformných programov by bolo vhodné sa zamerať na účinnú a včasnú implementáciu a osobitná pozornosť by sa mala venovať odsúhlaseným cieľom a hodnotiacim kritériám, ako aj zapojeniu sociálnych partnerov.5.  Usmernenia pre zamestnanosť prijaté v roku 2008 sú platné tri roky a priebehu obdobia zostávajúceho do konca roku 2010 by ich aktualizácia mala zostať prísne obmedzená.6.  Členské štáty by pri implementácií usmernení pre zamestnanosť mali preskúmať používanie prostriedkov z Európskeho sociálneho fondu.7.  Vzhľadom na integrovanú povahu tohto súboru usmernení by členské štáty mali v plnej miere implementovať všeobecné usmernenia pre hospodárske politiky,PRIJALA TOTO ROZHODNUTIE:Článok 1Usmernenia pre politiky zamestnanosti členských štátov, ktoré sú stanovené v prílohe k rozhodnutiu Rady z 15. júla 2008 o usmerneniach politík zamestnanosti členských štátov[8], sú naďalej platné aj v roku 2009 a členské štáty ich zohľadňujú vo svojich politikách zamestnanosti .Článok 2Toto rozhodnutie je určené členským štátom.V BruseliZa Radupredseda [pic][pic][pic] [1] Rozhodnutie Rady 2008/618/ES z 15. júla 2008 o usmerneniach politík zamestnanosti členských štátov (Ú. v. EÚ L 198, 26.7.2008, s. 47 – 54).[2] KOM(2008) 800 v konečnom znení[3] KOM(2008) XXX[4] Ú. v. EÚ C …, …, s.[5] Ú. v. EÚ C …, …, s.[6] Ú. v. EÚ C …, …, s.[7] Ú. v. EÚ C …, …, s.[8] Rozhodnutie Rady 2008/618/ES z 15. júla 2008 o usmerneniach politík zamestnanosti členských štátov (Ú. v. EÚ L 198, 26.7.2008, s. 47 – 54).